ai4bharat/Pralekha huggingface dataset:
హోం మంత్రిత్వ శాఖ
విపత్తునిర్వహణ, ప్రతిఘాతుకత్వం, ఉపశమనం సంబంధిత రంగం లో సహకారం అనేఅంశం లో భారతదేశానికి, బాంగ్లాదేశ్ కు మధ్య అవగాహన పూర్వక ఒప్పందానికి ఆమోదం తెలిపిన మంత్రిమండలి
విపత్తు నిర్వహణ, ప్రతిఘాతుకత్వం, ఉపశమనం సంబంధిత రంగం లో సహకారం అనే అంశంలో బాంగ్లాదేశ్ ప్రజా గణతంత్రానికి చెందిన విపత్తు నిర్వహణ- సహాయం మంత్రిత్వ శాఖ కు, భారత గణతంత్రానికి చెందిన దేశీయ వ్యవహారాల మంత్రిత్వ శాఖ లో భాగంగా ఉన్నటువంటి నేశనల్ డిజాస్టర్ మేనేజ్ మెంట్ ఆథారిటి  కు మధ్య 2021 మార్చి నెల లో సంతకాలైన ఒక అవగాహన పూర్వక ఒప్పంద పత్రం  ను గురించి ప్రధాన మంత్రి శ్రీ నరేంద్ర మోదీ అధ్యక్షతన జరిగిన కేంద్ర మంత్రివర్గ సమావేశం దృష్టి కి తీసుకు రావడం జరిగింది.
ప్రయోజనాలు:
ఈ ఎమ్ఒయు ఒక వ్యవస్థ ను ఏర్పరచడానికి మార్గాన్ని సుగమం చేస్తున్నది. దీని వల్ల భారతదేశం, బాంగ్లాదేశ్ లు విపత్తు నిర్వహణ యంత్రాంగం తాలూకు ప్రయోజనాల ను పొందనున్నాయి. అంతేకాకుండా విపత్తు నిర్వహణ రంగం లో సన్నద్ధత, ప్రతిస్పందన, సామర్థ్యం పెంపుదల వంటి హంగుల ను బలోపేతం చేయడం లో ఈ ఎమ్ఒయు సహాయకారి కానుంది.
ఎమ్ఒయు ముఖ్యాంశాలు :
- పెద్ద స్థాయి విపత్తు..  ఎదురైనప్పుడు ఉభయ పక్షాల లో ఏ ఒక్క పక్షం అభ్యర్థన మేరకైనా సహాయం, ప్రతిస్పందన, పునర్ నిర్మాణం, తిరిగి కోల్పోవడం లకు సంబంధించిన రంగం లో పరస్పరం మద్దతు ను అందించడం.
- సంబంధిత సమాచారాన్ని, రిమోట్ సెన్సింగ్ కు చెందిన సమగ్ర సమాచారాన్ని విజ్ఞాన శాస్త్ర సంబంధమైన డేటా ను ఒక పక్షానికి మరొక పక్షం అందజేయడం తో పాటు విపత్తు వేళ ప్రతిస్పందన, రికవరీ, విపత్తు ప్రభావాన్ని తగ్గించే దిశలో చర్య లు, విపత్తు ప్రభావానికి ఎదురొడ్డి నిలచి తగిన విధం గా సామర్థ్యాలను పెంచుకోవడం తాలూకు అనుభవాన్ని ఉత్తమ అభ్యాసాలను పరస్పరం వెల్లడించుకోవడం.
- ఆధునిక సమాచార సాంకేతికత ముందస్తు హెచ్చరిక వ్యవస్థను రిమోట్ సెన్సింగ్ నావిగేషన్ సేవలు విపత్తు ఎదురయినప్పుడు తీసుకోవలసిన సన్నాహక చర్యల తాలూకు నైపుణ్యం, అలాగే వాస్తవ కాల ప్రాతిపదికన డేటాను ఇచ్చిపుచ్చుకోవడం... ఈ రంగంలో సహకారాన్ని ఇచ్చిపుచ్చుకోవడం.
- విపత్తు నిర్వహణ రంగంలో అధికారుల శిక్షణకు అండదండలను అందించడం.
- ఇరు దేశాల మధ్య సంయుక్త విపత్తు నిర్వహణ కార్యకలాపాలను నిర్వహించడం.
- విపత్తులకు తట్టుకొని నిలిచే సముదాయాలను సిద్ధం చేయడం కోసం అత్యంత ఆధునికమైన సాంకేతికతలను పరికరాలను పరస్పరం ఇచ్చిపుచ్చుకోవడం.
- విపత్తు నిర్వహణ రంగంలో పాఠ్య పుస్తకాలను, మార్గదర్శక సూత్రాలను తదితర ప్రచురణలను, సామగ్రిని పరస్పరం ఇచ్చి పుచ్చుకోవడం. అంతేకాకుండా విపత్తు నిర్వహణ, రిస్క్ రిడక్షన్ మరియు రికవరీ రంగం లో పరిశోధన కార్యక్రమాల ను సంయుక్తంగా చేపట్టడానికి కూడా అవకాశం ఉంటుంది.
రక్షణ మంత్రిత్వ శాఖ
తౌక్టే తుఫాను సన్నద్ధతను కొనసాగిస్తున్న ఐఏఎఫ్
తౌక్టే బీకర తుఫానును ఎదుర్కొనే దిశగా భారత వైమానిక దళం  తన సన్నద్ధతను కొనసాగిస్తోంది. తౌక్టే తుఫాను సన్నద్ధతలో భాగంగా 16 మే 2021  ఐఏఎఫ్ 167 మంది సిబ్బందిని రవాణా చేయడానికి 2 సీ -130 జే మరియు 1 ఏఎన్-32 విమానాల్ని రంగంలోకి దింపింది. ఈ విమానాల్ని కోల్కతా నుండి అహ్మదాబాద్కు 16.5 టన్నుల మేర ఎన్డీఆర్ఎఫ్ సామగ్రిని రవాణాకు ఉపయోగించారు. ఏఎన్ -32 ప్రస్తుతానికి అహ్మదాబాద్ వెళ్లే మార్గంలో ఉంది.
మరో సీ-130 జే, 2 ఏఎన్-32 విమానాలు 121 ఎన్డీఆర్ఎఫ్ సిబ్బందిని, 11.6 టన్నుల లోడ్ను తీసుకొని ఆంధ్రప్రదేశ్లోని విజయవాడ నుంచి అహ్మదాబాద్కు పయనమయ్యాయి. దీనికి తోడుగా 2 సీ -130 జే విమానం దాదాపు 110 మంది ఎన్డీఆర్ఎఫ్ సిబ్బందిని, 15 టన్నుల సరుకును పూణె నుంచి అహ్మదాబాద్కు రవాణా చేసింది.
రక్షణ మంత్రిత్వ శాఖ
యుకె ప్రతినిధి బృందంతో సమావేశమైన రక్షణ కార్యదర్శి
యుకె రక్షణశాఖ  మంత్రి అలెక్స్ చాక్తో రక్షణ కార్యదర్శి శ్రీ గిరిధర్ అరమనే ద్వైపాక్షిక సమావేశాన్ని నిర్వహించారు. గౌరవనీయ ప్రధానమంత్రి 13 ఫిబ్రవరి 2023న ప్రారంభించిన ఎయిరో ఇండియా 2023 సందర్భంగా ఈ సమావేశాన్ని నిర్వహించారు.
సంభావ్య రక్షణ పారిశ్రామిక సహకారంలో అవకాశాలు సహా అనేక ప్రస్తుత, భవిష్యత్ రక్షణ సహకార అంశాల గురించి చర్చించారు. భారత్కు బ్రిటిష్ హైకమిషనర్ అలెక్స్ ఎల్లిస్ యుకె మంత్రి వెంట ఉన్నారు.
ఆరోగ్య, కుటుంబ సంక్షేమ మంత్రిత్వ శాఖ
ఒక రోజులో కోలుకున్నవారి సంఖ్యలో భారత్ సరికొత్త రికార్డ్ గత 24 గంటల్లో కోలుకున్నవారు లక్షమందికి పైనే
కనీవినీ ఎరుగని రీతిలో భారత్ లో ఒకే రోజు కోలుకున్న కోవిడ్ బాధితుల సంఖ్య రికార్డు స్థాయిలో నమోదైంది. గడిచిన 24 గంటల్లో లక్షమందికి పైగా  కోవిడ్ నుంచి కొత్తగా కోలుకున్నారు. వరుసగా నాలుగు రోజులుగా కొనసాగుతున్న ధోరణికి అనుగుణంగానే ఈ విధమైన పెరుగుదల నమోదు చేసుకోవటం చరిత్రాత్మకమైనదిగా భావిస్తున్నారు. దీంతో ఇప్పటివరకు కోలుకున్న కోవిడ్ పాజిటివ్ కేసుల సంఖ్య దాదాపు 45 లక్షలు  చేరింది. ఈ ఎదుగుదల కారనంగా కోలుకున్నవారి శాతం 80.86కు చేరినట్టయింది.
కొత్తగా కోలుకున్న కేసులలో దదాపు 70% పది రాష్ట్రాలు, కేంద్రపాలిత ప్రాంతాల్లో నమోదయ్యాయి. అవి మహారాష్ట్ర, కర్నాటక, ఆంధ్రప్రదేశ్, ఉత్తరప్రదేశ్, తమిళనాడు, ఒడిశా, ఢిల్లీ, కేరళ, పశ్చిమ బెంగాల్, పంజాబ్. వీటిలో మహారాష్ట్ర అన్నిటికంటే ఎక్కువగా 32,000 కేసులు  కోలుకున్నట్టు నమోదు చేయగా ఆంధ్రప్రదేశ్ లో ఒకే రోజు కోలుకున్నవారి సంఖ్య 10,000 మందికి పైగా ఉంది.
ఈ విధంగా భారతదేశంలో కోలుకుంటున్నవారి సంఖ్య గణనీయంగా పెరుగుతు ఉండటంతో ప్రపంచస్థాయిలో కూడా ఎక్కువమంది కోలుకున్న దేశంగా నిలిచింది,
ఈ విధంగా పెద్ద సంఖ్యలో కోవిడ్ పాజిటివ్ కేసులు కోలుకోవటానికి ప్రధాన కారణం కేంద్రం అనుసరిస్తున్న వ్యూహమే. పరీక్షించటం, ఆనవాలు పట్టటం, చికిత్స అందించటం అనే త్రిముఖ వ్యూహాన్ని సమర్థంగా, క్రియాశీలంగా అమలు చేయటం వలనే ఇది సాధ్యమైంది. కేంద్ర ప్రభుత్వం సమర్థవంతమైన, ప్రామాణికమైన చికిత్సా విధానాలను రాష్ట్రాలు, కేంద్రపాలిత ప్రాంతాలకు తెలియజేస్తూ, మార్గదర్శకాలను జారీచేయటం తగిన ఫలితాలనిచ్చింది. కొత్త పరిశోధనాఫలితాలు, అనుభవాలు వచ్చేకొద్దీ ఆ సమాచారాన్ని పంచుకోవటం కూడా ఈ ఫలితాలకు కారణం.
కేంద్ర ప్రభుత్వం రెమిడిసెవిర్, ప్లాస్మా, టొసిలిజుమాబ్ లాంటివి ప్రయోగాత్మకంగా, హేతుబద్ధంగా వాడుకోవటానికి అనుమతించటం, ఆక్సిజెన్ వాడకం, వెంటిలేటర్ల వినియోగం, స్టెరాయిడ్స్, యాంటీ కొయాగ్యులెంట్స్ వాడకాన్ని సైతం అనుమతించటం వలన ఎక్కువమంది కోలుకొని బైటపడ్డారు. స్వల్ప లక్షణాలతో ఐసొలేషన్ లో ఉన్న బాధితులను క్రమం తప్పకుండా పర్యవేక్షించటం, బాధితులను ఆస్పత్రికి తరలించటానికి మెరుగైన అంబులెన్స్ సేవలు లాంటివి సకాలంలో చికిత్స అందించటానికి ఉపయోగపడ్డాయి.
.న్యూ ఢిల్లీ ఎయిమ్స్ సహకారంతో ఆరోగ్య మంత్రిత్వశాఖ కోవిడ్ చికిత్సకు సంబంధించి జాతీయ ఈ-ఐసియు నిర్వహించటం ద్వారా రాష్ట్రాలు, కేంద్రపాలిత ప్రాంతాలలోని ఆస్పత్రులలో ఐసియు లలో వైద్య సేవలందించే డాక్టర్లు లబ్ధిపొందారు. వారానికి రెండు సార్లు మంగళ శుక్రవారాల్లో టెలీ కన్స్లటేషన్ ద్వారా నిపుణుల సలహాలు, అనుభవాలు తెలుసుకుంటూ చికిత్స అందించగలిగారు. బాధితులు పెద్ద సంఖ్యలో కోలుకోవటానికి ఈ సెషన్లు బాగా పనికొచ్చాయి. అదే సమయంలో మరణాల శాతాన్ని సైతం బాగా తగ్గించాయి. ఇప్పటివరకు అలాంటి 20 సెషన్ల వల్ల 28 రాష్ట్రాలు, కేంద్రపాలిత ప్రాంతాలలోని 278 ఆస్పత్రులు లబ్ధిపొందాయి.
కేంద్రం వివిధ విభాగాల నిపుణులతో కూడిన కేంద్ర బృందాలను రాష్ట్రాలకు, కేంద్రపాలిత ప్రాంతాలకు సహాయంగా పంపిస్తూ వస్తోంది.క్రమం తప్పకుండా ఉన్నత స్థాయి సమీక్షా సమావేశాలు నిర్వహించటం ద్వారా దేసమంతటా ఎప్పటికప్పుడు ఆక్సిజెన్ అందుబాటు లాంటి విషయాలు తెలుసుకొని లోటు రాకుండా చూడటం సాధ్యమైంది. ఇవన్నీ కలిసి ఉమ్మడిగా భారత్ లో కోలుకుంటున్న బాధితుల సంఖ్య పెరగటానికి దారితీసింది. ఆ విధంగా మరణాల శాతం కూడా బాగా తగ్గుతూ ప్రస్తుతం 1,59% అయింది.
ప్రధాన మంత్రి కార్యాలయం
బాలి లో జి-20 శిఖర సమ్మేళనంజరుగుతున్న క్రమం లో ఫెడరల్ రిపబ్లిక్ ఆఫ్ జర్మనీ చాన్స్ లర్ తో సమావేశమైన ప్రధాన మంత్రి
బాలి లో జి-20 శిఖర సమ్మేళనం జరుగుతున్న సందర్భం లో ఫెడరల్ రిపబ్లిక్ ఆఫ్ జర్మనీ చాన్స్ లర్ శ్రీ ఓలాఫ్ స్కోల్జ్ తో ప్రధాన మంత్రి శ్రీ నరేంద్ర మోదీ ఈ రోజు న సమావేశమయ్యారు.
ఇది ఈ నేత ల మధ్య ఈ సంవత్సరం లో చోటు చేసుకొన్న మూడో సమావేశం; మునుపటి సమావేశాల లో ఈ సంవత్సరం మే 2వ తేదీ నాడు బర్లిన్ లో జరిగిన ఆరో ఇండియా-జర్మనీ ఇంటర్-గవర్నమెంటల్ కన్సల్టేశన్స్ లో పాలుపంచుకోవడం కోసం ప్రధాన మంత్రి అక్కడ కు వెళ్ళిన సందర్భం లో జరిగిన భేటీ ఒకటోది. దాని తరువాత చాన్స్ లర్ శ్రీ స్కోల్జ్ ఆహ్వానం మేరకు జి-7 శిఖర సమ్మేళనం లో భాగస్వామ్య దేశం గా ప్రధాన మంత్రి జర్మనీ లోని శ్లాస్ ఎల్మౌ ను సందర్శించిన సందర్భం లో చోటు చేసుకొన్న భేటీ రెండోది గా ఉన్నాయి.
నేత లు ఇద్దరు భారతదేశం మరియు జర్మనీ ల మధ్య విస్తృత ద్వైపాక్షిక సహకారం గురించి చర్చించారు. ఈ సహకారం అనేది ఐజిసి జరిగిన సందర్భం లో ఛాన్స్ లర్ మరియు ప్రధాన మంత్రి కలసి పార్ట్ నర్ శిప్ ఆన్ గ్రీన్ ఎండ్ సస్ టేనబుల్ డెవలప్ మెంట్ పత్రాల పై సంతకాలు చేయడం తో ఒక కొత్త అధ్యాయం లోకి ప్రవేశించింది. వ్యాపారం మరియు పెట్టుబడి సంబంధాల ను మరింత గా విస్తరింప జేసుకోవాలని, అంతేకాక రక్షణ, భద్రత, ప్రవాసం, మొబిలిటీ, ఇంకా మౌలిక సదుపాయల రంగాల లో సహకారాన్ని పెంపొందింప చేసుకోవాలని కూడా నేత లు ఉభయులు అంగీకారానికి వచ్చారు.
జి20 మరియు ఐక్య రాజ్య సమితి సహా బహుళ పక్ష వేదికల లో సహకారాన్ని మరియు సమన్వయాన్ని వృద్ధి చెందింపచేసుకోవడానికి ఇరువురు నేత లు సమ్మతి ని వ్యక్తం చేశారు.
ఆరోగ్య, కుటుంబ సంక్షేమ మంత్రిత్వ శాఖ
క్రిటికల్ కేర్ ఆసుపత్రి బ్లాకుల వ్యవస్థాపనపై తాజా సమాచారం
పిఎం-ఎబిహెచ్ఐఎం కింద 5 లక్షల కన్నా ఎక్కువ జనాభా ఉన్న అన్ని జిల్లాలలో 602 క్రిటికల్ కేర్ ఆసుపత్రి బ్లాకుల స్థాపనకు తోడ్పాటునందించేందుకు ఏర్పాటు
పిఎం - ఆయుష్మాన్ భారత్ హెల్త్ ఇన్ఫ్రాస్ట్రక్చర్ మిషన్  కేంద్ర ప్రాయోజిత పథకం  భాగాల కింద ఆర్ధిక సంవత్సరం 2021-22 నుంచి 2025-26 పధక కాలంలో 5 లక్షలకన్నా అధిక జనాభా కలిగిన అన్ని జిల్లాల్లో 602 క్రిటికల్ కేర్ ఆసుపత్రి బ్లాకులను  ఏర్పాటు చేసేందుకు తోడ్పాటును అందించేందుకు నిబంధనను అందిస్తోంది. రాష్ట్రాలు/ కేంద్రపాలిత ప్రాంతాలకు ఈ పథకం కింద కేటాయించిన సిసిబిల సంఖ్యను అనెక్చర్-1లో ఇవ్వడం జరిగింది. జాతీయ ఆరోగ్య మిషన్కు చెందిన ఉనికిలో ఉన్న చట్రం, వ్యవస్థలు, సంవిధానాన్ని అనుసరించి పిఎం-ఎబిహెచ్ఐఎం సిఎస్ఎస్ భాగాలు అమలు చేస్తారు. రాష్ట్ర ప్రభుత్వాల నుంచి అందుకున్న ప్రతిపాదనలకు నిబంధనలకు & రాష్ట్ర, కేంద్ర అధికారులు సంయుక్తంగా హాజరయ్యే నేషనల్ ప్రోగ్రామ్ కోఆర్డినేషన్ కమిటీ  సమావేశంలో వివరణాత్మక చర్చ ప్రకారం మొత్తం వనరుల కోశంలో అందుబాటులో ఉన్న వనరుల ప్రకారం భారత ప్రభుత్వం ఈ ప్రతిపాదనలకు ఆమోదం తెలుపుతుంది.
ఈ అంశాన్ని కేంద్ర ఆరోగ్య, కుటుంబ సంక్షేమ మంత్రిత్వ శాఖ సహాయమంత్రి డాక్టర్ భారతి ప్రవీణ్ పవార్ శుక్రవారం లోక్సభకు ఇచ్చిన లిఖితపూర్వక సమాధానంలో వెల్లడించారు.
ప్రధాన మంత్రి కార్యాలయం
ఆసియా క్రీడల కబడ్డీలో చారిత్రక స్వర్ణ సాధనపై భారత మహిళా జట్టుకు ప్రధానమంత్రి అభినందన
ఆసియా క్రీడల కబడ్డీలో భారత మహిళల జట్టు చారిత్రక విజయంతో స్వర్ణ పతకం సాధించడంపై ప్రధానమంత్రి శ్రీ నరేంద్ర మోదీ అభినందించారు.
ఈ మేరకు ‘ఎక్స్’ ద్వారా పంపిన ఒక సందేశంలో:
“ఆసియా క్రీడల్లో భారత్కు ఇదొక చారిత్రక ఘట్టం. మన మహిళల కబడ్డీ జట్టు తిరుగులేని పోరాట పటిమ ప్రదర్శించి స్వర్ణం కైవసం చేసుకుంది! ఈ విజయం మన మహిళా క్రీడాకారుల పోరాట స్ఫూర్తికి నిదర్శనం. దీనిపై యావద్దేశం గర్వంతో ఉప్పొంగుతోంది. మన జట్టుకు నా శుభాభినందనలు. భవిష్యత్తులోనూ ఈ విజయ పరంపరను కొనసాగించాలని ఆకాంక్షిస్తూ వారిని ఆశీర్వదిస్తున్నాను” అని ప్రధానమంత్రి పేర్కొన్నారు.
ప్రధాన మంత్రి కార్యాలయం
బారాబంకీ లో పూర్వాంచల్ ఎక్స్ ప్రెస్ వే పై జరిగిన ఒకరోడ్డు దుర్ఘటన లో ప్రాణనష్టం వాటిల్లినందుకు సంతాపం తెలిపిన ప్రధాన మంత్రి
బారాబంకీ లో పూర్వాంచల్ ఎక్స్ ప్రెస్ వే పై జరిగిన ఒక రోడ్డు దుర్ఘటన లో ప్రాణనష్టం వాటిల్లినందుకు ప్రధాన మంత్రి శ్రీ నరేంద్ర మోదీ సంతాపాన్ని వ్యక్తం చేశారు. ఈ దుర్ఘటన లో గాయపడిన వ్యక్తులు త్వరిత గతి న కోలుకోవాలంటూ ఆ ఈశ్వరుడి ని ఆయన ప్రార్థించారు. స్థానిక పాలన యంత్రాంగం చేతనైన అన్ని విధాలు గాను సహాయాన్ని అందిస్తోంది అని ప్రధాన మంత్రి అన్నారు.
ప్రధాన మంత్రి కార్యాలయం  ఒక ట్వీట్ లో -
‘‘బారాబంకీ లో పూర్వాంచల్ ఎక్స్ ప్రెస్ వే పై జరిగిన దుర్ఘటన అత్యంత దుఃఖదాయకం గా ఉంది. ఈ ప్రమాదం లో ప్రాణాల ను కోల్పోయిన వ్యక్తుల కు నేను నా శోకాన్ని మరియు సంవేదన ను వ్యక్తం చేస్తున్నాను. దీనితో పాటు గా క్షతగాత్రులందరూ శీఘ్రం గా పున:స్వస్థులు కావాలని ఆకాంక్షిస్తున్నాను. రాష్ట్ర ప్రభుత్వం యొక్క పర్యవేక్షణ లో స్థానిక పాలన యంత్రాంగం చేతనైన అన్ని విధాలు గాను సహాయాన్ని అందించడం లో తలమునకలుగా ఉంది.’’ అని పేర్కొంది.
DS
(
హోం మంత్రిత్వ శాఖ
బోర్డర్ ఇన్ఫ్రాస్ట్రక్చర్ & మేనేజ్మెంట్  అంబ్రెల్లా పథకాన్ని 2021-22 నుండి 2025-26 వరకు కొనసాగించాలని మోడీ ప్రభుత్వం నిర్ణయం
- కేంద్ర హోం మంత్రి శ్రీ అమిత్ షా మార్గదర్శకత్వంలో హోం మంత్రిత్వ శాఖ సరిహద్దు మౌలిక సదుపాయాలు & నిర్వహణను మెరుగుపరచడానికి కట్టుబడి ఉంది
- 2021-22 నుండి 2025-26 వరకు పథకం ఖర్చు రూ. 13,020 కోట్లు
- సరిహద్దు నిర్వహణ, పోలిసింగ్ మరియు సరిహద్దులను రక్షించడం కోసం బీఎంఐ సరిహద్దు మౌలిక సదుపాయాలను బలోపేతం చేస్తుంది
2021-22 నుండి 2025-26 వరకు రూ.13,020 కోట్ల వ్యయంతో 15వ ఫైనాన్స్ కమిషన్ సైకిల్లో "బోర్డర్ ఇన్ఫ్రాస్ట్రక్చర్ అండ్ మేనేజ్మెంట్"  యొక్క సెంట్రల్ సెక్టార్ అంబ్రెల్లా స్కీమ్ను కొనసాగించడానికి మోడీ ప్రభుత్వం ఆమోదించింది. కేంద్ర హోం మంత్రి శ్రీ అమిత్ షా మార్గదర్శకత్వంలో హోం వ్యవహారాల మంత్రిత్వ శాఖ సరిహద్దు మౌలిక సదుపాయాలు మరియు నిర్వహణను మెరుగుపరచడానికి కట్టుబడి ఉంది. ఈ నిర్ణయం సరిహద్దు నిర్వహణ, పోలీసింగ్ మరియు సరిహద్దుల రక్షణను మెరుగుపరచడానికి సరిహద్దు మౌలిక సదుపాయాలను బలోపేతం చేస్తుంది. సరిహద్దులకు కంచె, సరిహద్దు ఫ్లడ్ లైట్ల ఏర్పాటు, సాంకేతిక పరిష్కారాలు, సరిహద్దు రోడ్లు మరియు సరిహద్దు అవుట్పోస్ట్లు /కంపెనీ ఆపరేటింగ్ బేస్లు  వంటి మౌలిక సదుపాయాల కల్పనలో బీఎంఐ పథకం సహాయం చేస్తుంది. ఇండో-చైనా, ఇండో-నేపాల్, ఇండో-భూటాన్ మరియు ఇండో-మయన్మార్ సరిహద్దులలో ఈ తరహా కార్యక్రమాలను చేపట్టేందుకు ఈ పథకం ఎంతగానో దోహదం చేస్తుంది.
హోం మంత్రిత్వ శాఖ
కోవిడ్-19 వల్ల విధించిన లాక్ డౌన్ నేపథ్యంలో పీఎం-జికెవై లబ్దిదారులకు నగదు పంపిణీ సజావుగా అయ్యేలా చూడాలని రాష్ట్రాలు/యూటీ లకు హోంమంత్రిత్వ శాఖ లేఖ
21 రోజుల లాక్డౌన్ సమయంలో, ప్రధాన మంత్రి గరిబ్ కళ్యాణ్ యోజన  లబ్ధిదారులకు బ్యాంకుల ద్వారా నగదు పంపిణీపై ఆర్థిక మంత్రిత్వ శాఖకు చెందిన ఆర్థిక సేవల విభాగం వివరణాత్మక మార్గదర్శకాలను జారీ చేసింది.
ఈ మార్గదర్శకాలను అనుసరించి, కేంద్ర హోం వ్యవహారాల మంత్రిత్వ శాఖ కార్యదర్శి శ్రీ అజయ్ కుమార్ భల్లా అన్ని రాష్ట్రాలు / యుటిలకు లేఖ రాశారు, పిఎమ్-జికెవై లబ్ధిదారులకు డబ్బు సజావుగా పంపిణీ చేయడానికి అవసరమైన అన్ని చర్యలు తీసుకోవాలని విజ్ఞప్తి చేశారు. ఇందులో సామాజిక దూరం నిబంధనలను పాటించాలని స్పష్టం చేశారు. రాష్ట్ర ప్రభుత్వ / కేంద్రపాలిత ప్రాంతలలో సంబంధిత శాఖల యంత్రాంగం, జిల్లా అధికారులు, క్షేత్ర స్థాయిలో పనిచేసే సంస్థలకు మార్గదర్శకాలను వివరించి అవి కచ్చితంగా అమలయ్యేలా చూడాలని లేఖలో పేర్కొన్నారు.
Click here to see Communication to States
ప్రధాన మంత్రి కార్యాలయం
శివగిరి తీర్థయాత్ర 90వ వార్షికోత్సవం మరియు బ్రహ్మ విద్యాలయ యొక్కస్వర్ణోత్సవం సందర్బం లో సంవత్సరం పొడవునా నిర్వహించేటటువంటి సంయుక్త కార్యక్రమంతాలూకు ప్రారంభోత్సవం నంబర్ 7, లోక్ కళ్యాణ్ మార్గ్ లో జరుగనుండగా ఆ వేడుక లోపాలుపంచుకోనున్న ప్రధాన మంత్రి
ప్రధాన మంత్రి శ్రీ నరేంద్ర మోదీ 2022వ సంవత్సరం ఏప్రిల్ 26వ తేదీ నాడు ఉదయం 10:30 గంటల కు నంబర్ 7, లోక్ కళ్యాణ్ మార్గ్ లో శివగిరి తీర్థయాత్ర యొక్క 90వ వార్షికోత్సవం మరియు బ్రహ్మ విద్యాలయ స్వర్ణోత్సవం సందర్భం లో ఏడాది పొడవునా నిర్వహించేటటువంటి సంయుక్త కార్యక్రమానికి సంబంధించిన ప్రారంభోత్సవం లో పాలుపంచుకోనున్నారు. ప్రధాన మంత్రి ఏడాది పొడవునా జరిగే సంయుక్త కార్యక్రమాల తాలూకు గుర్తింపు చిహ్నాన్ని కూడా ఆవిష్కరించనున్నారు. మహా సామాజిక సంస్కరణవాది శ్రీ నారాయణ గురు యొక్క సంరక్షణ మరియు మార్గదర్శకత్వం తో శివగిరి తీర్థయాత్ర ను, బ్రహ్మ విద్యాలయ ను ప్రారంభించడం జరిగింది.
శివగిరి తీర్థయాత్ర ను ప్రతి సంవత్సరం లో డిసెంబర్ నెల 30వ తేదీ మొదలుకొని మూడు రోజుల పాటు తిరువనంతపురం లోని శివగిరి లో నిర్వహిస్తూ వస్తున్నారు. శ్రీ నారాయణ గురు చెప్పిన ప్రకారం, తీర్థ యాత్ర యొక్క ఉద్దేశ్యం ప్రజల లో విస్తృత జ్ఞానాన్ని ప్రసరింపచేయడం మరియు వారి సమగ్ర అభివృద్ధి కి, సమృద్ధి కి తోడ్పడడమూను. ఈ కారణం గా ఈ తీర్థ యాత్ర ఎనిమిది అంశాల పైన శ్రద్ధ వహిస్తుంది. ఆ ఎనిమిది విషయాలు ఏవేవి అంటే అవి విద్య, స్వచ్ఛత, ధర్మపరాయణత్వం, చేతివృత్తులు, వ్యాపారం, ఇంకా వాణిజ్యం, వ్యవసాయం, విజ్ఞానశాస్త్రం మరియు సాంకేతిక విజ్ఞానం లతో పాటు సంఘటిత ప్రయాస లు అనేవే.
కొద్ది మంది భక్తుల తో 1933వ సంవత్సరం లో ఈ తీర్థయాత్ర ను మొదలు పెట్టడం జరిగింది. ప్రస్తుతం దక్షిణ భారతదేశం లో ప్రస్తుతం ఇది ప్రధానమైన కార్యక్రమాల లో ఒకటి గా మారిపోయింది. ప్రతి సంవత్సరం లో ప్రపంచ వ్యాప్తం గా లక్షల కొద్దీ భక్త జనులు వారు ఏ కులం, ఏ వర్గం, ఏ ధర్మం మరియు ఏ భాష కు చెందిన వారు అనే వాటికి అతీతం గా తీర్థయాత్ర లో పాల్గొనడం కోసం శివగిరి కి తరలి వస్తున్నారు.
అన్ని ధర్మాల సిద్ధాంతాలను సమానమైన విధం గా నేర్పించాలని శ్రీ నారాయణ గురు తలచారు. ఈ ఈ దృష్టికోణాన్ని సాకారం చేయడం కోసం శివగిరి లో బ్రహ్మ విద్యాలయాన్ని స్థాపించడమైంది. బ్రహ్మ విద్యాలయ లో శ్రీ నారాయణ గురు యొక్క కార్యాలు, ప్రపంచం లోని అన్ని ప్రధాన ధర్మాల గ్రంథాలు సహా భారతీయ తత్వశాస్త్రంపై 7 సంవత్సరాల పాఠ్యక్రమాన్ని బోధించడం జరుగుతున్నది.
(
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
గత 9 ఏళ్లలో స్టార్టప్లు 300 రెట్లు పెరిగాయని తెలిపిన కేంద్ర మంత్రి డాక్టర్ జితేంద్ర సింగ్
కేంద్ర సైన్స్ & టెక్నాలజీ సహాయ మంత్రి ;కేంద్ర ఎర్త్ సైన్సెస్ సహాయ మంత్రి ; ఎంఓఎస్ పిఎంఓ, పర్సనల్, పబ్లిక్ గ్రీవెన్స్, పెన్షన్స్, అటామిక్ ఎనర్జీ మరియు స్పేస్ మంత్రి డాక్టర్ జితేంద్ర సింగ్ ఈ రోజు ఇక్కడ మాట్లాడుతూ భారతదేశంలో స్టార్టప్లు గత 9 సంవత్సరాలలో 300 రెట్లు పెరిగాయని అన్నారు.
రాష్ట్రపతి భవన్లో జరిగిన కార్యక్రమంలో డాక్టర్ జితేంద్ర సింగ్ ప్రసంగించారు. కేంద్ర సైన్స్ & టెక్నాలజీ మంత్రిత్వ శాఖ ఆధ్వర్యంలో ఏర్పాటు చేసిన “నేషనల్ ఇన్నోవేషన్ అవార్డు” కార్యక్రమంలో భారత రాష్ట్రపతి ద్రౌపది ముర్ము “గ్రాస్రూట్ ఇన్నోవేటర్స్”ను ప్రదానం చేశారు.
2014కి ముందు దేశంలో దాదాపు 350 స్టార్టప్లు ఉండేవని అయితే 2016లో ప్రధాని నరేంద్ర మోదీ తన స్వాతంత్ర్య దినోత్సవ ప్రసంగంలో ఎర్రకోట నుండి స్పష్టమైన పిలుపునిచ్చి 2016లో ప్రత్యేక స్టార్టప్ స్కీమ్ను ప్రారంభించిన తర్వాత వాటి సంఖ్య గణనీయంగా 90,000కు పైగా పెరిగిందని మంత్రి చెప్పారు.ఈ స్టార్టప్లలో 100 కంటే ఎక్కువ యునికార్న్ సంస్థలున్నాయి.
డాక్టర్ జితేంద్ర సింగ్ మాట్లాడుతూ..ప్రధాని మోదీ ఏకకాలంలో ప్రైవేట్ భాగస్వామ్యం కోసం అంతరిక్ష రంగాన్ని ప్రారంభించారని ఆ చర్య కేవలం మూడేళ్లలో అంతరిక్ష రంగంలో 100 కంటే ఎక్కువ స్టార్టప్లకు దారితీసిందని అన్నారు. అదేవిధంగా బయోటెక్ స్టార్టప్లు దాదాపు 50 నుండి సుమారు 6,000 వరకు పెరిగాయని ఆయన చెప్పారు.
భారత్ యువతలో ప్రతిభ, సామర్థ్యం, ఆవిష్కరణలు, సృజనాత్మకతలకు కొదవ లేదని అయితే వారికి అనుకూలమైన వాతావరణం, సరైన ప్రోత్సాహం లభించ లేదని డాక్టర్ జితేంద్ర సింగ్ అన్నారు. మన గ్రామీణ యువతలో కూడా అపారమైన ప్రతిభ ఉంది. అధికారిక విద్య డిగ్రీ మరియు ఆవిష్కరణ సామర్థ్యాల మధ్య ఎటువంటి సంబంధం లేదు.అది ఈ రోజు ఇచ్చిన అవార్డుల్లో స్పష్టంగా కనిపిస్తుంది. అకడమిక్ డిగ్రీలకే కాకుండా నైపుణ్యానికి ప్రాధాన్యతనిచ్చే జాతీయ విద్యా విధానం 2020ని తీసుకురావడం ద్వారా ఈ సమస్యను పరిష్కరించాలని ప్రధాని మోదీ కోరినట్లు ఆయన తెలిపారు.
ఈ రోజు ఇవ్వబడిన అవార్డుల స్వభావం మరియు అవార్డు గ్రహీతల ప్రొఫైల్ పరిశీలిస్తే భారతదేశంలో పెద్ద సంఖ్యలో “గ్రాస్రూట్ ఇన్నోవేటర్లు” అందుబాటులో ఉన్నారని రుజువు చేస్తున్నాయని మంత్రి పేర్కొన్నారు. వారు అధికారిక ఉన్నత విద్యను కలిగి ఉండకపోవచ్చు..కానీ విజయవంతమైన కథలను సృష్టించడం వారి జీవనోపాధికి ఆకర్షణీయమైన మార్గాలను రూపొందించుకోవడం వంటి సామర్థ్యాలు వారికి ఉన్నాయి.
"ఫెస్టివల్ ఆఫ్ ఇన్నోవేషన్ & ఎంటర్ప్రెన్యూర్షిప్"  నిర్వహణ కోసం సైన్స్ అండ్ టెక్నాలజీ విభాగం మరియు నేషనల్ ఇన్నోవేషన్ ఫౌండేషన్  చేస్తున్న కృషిని డాక్టర్ జితేంద్ర సింగ్ ప్రశంసించారు. సైన్స్, టెక్నాలజీ మరియు ఇన్నోవేషన్లను కూడా ప్రోత్సహించడానికి ఇది ఒక ప్రత్యేకమైన ప్రయత్నం అని పేర్కొన్నారు. అధికారిక కోణంలో ఉన్నత విద్యను అభ్యసించని వారు లేదా సైన్స్ విద్యార్థులు కానివారు కూడా స్వాభావికమైన ప్రతిభను మరియు ఆవిష్కరణ మరియు వ్యవస్థాపకత కోసం సహజమైన అభిరుచిని కలిగి ఉంటారు. ఇది వారి జీవనోపాధికి మూలం కూడా కావచ్చు.
జాతీయ స్థాయి, రాష్ట్ర స్థాయి, విద్యార్థి విభాగంలో వివిధ విభాగాల్లో అవార్డులను ప్రదానం చేశారు. ఈరోజు అవార్డు గ్రహీతలలో ఇద్దరు ఇప్పటికే తమ ఆవిష్కరణలకు పద్మశ్రీ అవార్డును అందుకున్నారు.
హోం మంత్రిత్వ శాఖ
చట్టాల ఉల్లంఘనకు మానవ హక్కులు సాకు కాకూడదు
ఆమ్నెస్టీ ఇంటర్నేషనల్ తీసుకున్న వైఖరి, చేసిన ప్రకటన దురదృష్టకరం, వాస్తవదూరం. ఇవీ వాస్తవాలు:
ఆమ్నెస్టీ ఇంటర్నేషనల్ సంస్థకు విదేశీ విరాళాల  చట్టం కింద ఇరవయ్యే:ళ్ళ కిందట ఒకే ఒక్కసారి 19.12.2000న అనుమతి వచ్చింది. అప్పటినుంచి ఆమ్నెస్టీ ఇంటర్నేషనల్ ఎన్ని సార్లు దరఖాస్తు చేసుకున్నప్పటికీ వరుసగా అన్ని ప్రభుత్వాలూ అది చట్ట ప్రకారం అనర్హమైనది గనుక అనుమతి మంజూరు చేయలేదు.
అయితే, ఎఫ్ సి ఆర్ ఎ నిబంధనలను పక్కదారిపట్టించేందుకు ఆమ్నెస్టీ యుకె భారత్ లో రిజిస్టర్ చేసుకున్న నాలుగు సంస్థలకు పెద్దమొత్తాల్లో డబ్బు ఇచ్చింది. దానికి విదేశీ ప్రత్యక్ష పెట్టుబడులు అనే పేరు పెట్టింది. ఎఫ్ సి ఆర్ ఎ నిబంధనల ప్రకారం భారత హోం మంత్రిత్వశాఖ ఆమోదం పొందాల్సి ఉన్నా, అదేమీ లేకుండా చెప్పుకోదగినంత పెద్దమొత్తాన్ని ఆమ్నెస్టీ ఇండియా సంస్థకు కూడా ఇచ్చింది. దురుద్దేశపూర్వకంగా ఇలా నగదు తరలింపు చేయటం భారత చట్టాలని ధిక్కరించటమే.
ఆమ్నెస్టీ చెస్తున్న ఇలాంటి చట్టవిరుద్ధమైన విధానాల కారణంగా గత ప్రభుత్వం కూడా ఆమ్నెస్టీ విదేశీ నిధులు అందుకోవటానికి పదే పదే చేసిన విజ్ఞప్తులను త్రోసిపుచ్చింది. దీనివలన ఆమ్నెస్టీ భారతదేశంలో తన కార్యకలాపాలను నిలిపివేసింది. ఆమ్నెస్టీ పట్ల వివిధ ప్రభుత్వాలు ఈ చట్టబద్ధమైన వైఖరి అవలంబించటాన్ని బట్టి చూస్తే, తన కార్యకలాపాల కోసం నిధులు పొందటానికి ఆమ్నెస్టీ అనుసరించిన వివాదాస్పద వైఖరిలోనే మొత్తం తప్పంతా ఉందని స్పష్టమవుతోంది.
మానవతావాద కార్యక్రమాలు చేపడుతున్నట్టు, వాస్తవాలు మాట్లాడుతున్నట్టు ఆకర్షణీయమైన ప్రకటనలు చేయటం కొన్నేళ్ళుగా భారతదేశంలోని చట్టాలను ఉల్లంఘిస్తూ, ఆ అక్రమ కార్యకలాపాల నుండి అందరి దృష్టినీ మరల్చటానికే ఈ ప్రయత్నమన్నది సుస్పష్టం. అలాంటి ప్రకటనలు కేవలం వివిధ దర్యాప్తు సంస్థలు జరుపుతున్న దర్యాప్తులను ప్రభావితం చేసే ప్రయత్నమే.
అనేక ఇతర సంస్థలలాగానే భారత్ లో మానవతావాద కార్యక్రమాలు స్వేచ్చగా చేపట్టటానికి ఆమ్నెస్టీకి ఎలాంటి అవరోధమూ లేదు. అయితే విదేశీ నిధులతో పనిఒచేసే సంస్థలు ఈ దేశ అంతర్గత రాజకీయాలలో జోక్యం చేసుకోవటాన్ని ఇక్కడి చట్టాలు అంగీకరించవు. ఈ చట్టం అందరితోబాటు ఆమ్నెస్టీ ఇంటర్నేషనల్ కు కూడా వర్తిస్తుంది.
భారత ప్రజాస్వామ్యం చాలా విస్తృతమైనది. స్వేచ్ఛాయుతమైన మీడియాకు ఇక్కద అవకాశముమ్ది. స్వతంత్ర న్యాయవ్యవస్థ ఉంది. అన్ని విషయాలమీద చురుకైన చర్చ జరుగుతుంది. ప్రస్తుత ప్రభుత్వం మీద భారత ప్రజలు కనీవినీ ఎరుగనంత నమ్మకముంచారు. స్థానిక చట్టాలకు అనుగుణంగా నడుచుకోవటంలో విఫలమైన ఆమ్నెస్టీ, భారత ప్రజాస్వామ్యం మీద వ్యాఖ్యానించేందుకు అర్హమైనది కాదు.
ప్రధాన మంత్రి కార్యాలయం
లత మంగేశ్ కర్ గారి తో తన జ్ఞాపకాల ను శేర్ చేసిన ప్రధాన మంత్రి
ప్రధాన మంత్రి శ్రీ నరేంద్ర మోదీ లత మంగేశ్ కర్ గారి తో భేటీ అయినప్పటి ఘట్టాల ను గురించి మరియు ఆమె తో తాను జరిపిన సంభాషణ ల తాలూకు స్మృతుల ను గురించి శేర్ చేశారు.
మోదీ ఆర్కైవ్స్ లో నుండి ఒక ట్వీట్ ల మాలిక ను ప్రధాన మంత్రి మరో మారు శేర్ చేస్తూ -
‘‘లవ్ లీ థ్రెడ్. ఎన్నెన్నో జ్ఞాపకాలు గుర్తుకొస్తున్నాయి..’’ అని పేర్కొన్నారు.
రసాయనాలు, ఎరువుల మంత్రిత్వ శాఖ
నేషనల్ ఫార్మాస్యూటికల్ ప్రైసింగ్ అథారిటీ  29 అక్టోబర్, 2021న “స్థోమత మరియు ఆవిష్కరణ: అందరికీ నాణ్యమైన మందులను అందించడం” అనే అంశంపై వెబ్నార్ను నిర్వహించనుంది.
భారత ప్రభుత్వ ప్రిన్సిపల్ సైంటిఫిక్ అడ్వైజర్ ప్రొఫెసర్ కె. విజయ్ రాఘవన్ అధ్యక్షతన వెబ్నార్ జరుగుతుంది.
భారతదేశ 75వ స్వాతంత్ర్య వార్షికోత్సవం సందర్భంగా ‘ఆజాదీ కా అమృత్ మహోత్సవ్’ ఏడాదంతా నిర్వహిస్తున్నారు. ఇందులో భాగంగా ఫార్మాస్యూటికల్స్ విభాగం ఆధ్వర్యంలోని నేషనల్ ఫార్మాస్యూటికల్ ప్రైసింగ్ అథారిటీ  2021 అక్టోబర్ 29న మధ్యాహ్నం 3 గంటల నుండి సాయంత్రం ఐదు వరకూ వీడియో కాన్ఫరెన్సింగ్ ద్వారా ప్రత్యేక వెబ్నార్ను నిర్వహిస్తోంది. “ స్థోమత మరియు ఆవిష్కరణ: అందరికీ నాణ్యమైన మందులను అందించడం” అనే ఆంశం ఈ వెబ్నార్ యొక్క ఇతివృత్తం.
భారత ప్రభుత్వ ప్రిన్సిపల్ సైంటిఫిక్ అడ్వైజర్ ప్రొఫెసర్ కె. విజయరాఘవన్ వెబ్నార్కు అధ్యక్షత వహించి కీలకోపన్యాసం చేయనుండగా, భారత ప్రభుత్వ ఫార్మాస్యూటికల్స్ విభాగం కార్యదర్శి శ్రీమతి ఎస్. అపర్ణ తన అభిప్రాయాన్ని పంచుకుంటారు. ఫార్మాస్యూటికల్ మరియు వైద్య పరికరాల పరిశ్రమ, ఆరోగ్య సంరక్షణ సంఘం, విద్యాసంస్థలు మరియు ప్రభుత్వం నుండి వివిధ వాటాదారులు ఈ వెబ్నార్లో పాల్గొంటారు.
ఐఐటీ ధన్బాద్, ఆస్ట్రేలియాలోని లా ట్రోబ్ విశ్వవిద్యాలయ అనుబంధ ప్రొఫెసర్ మరియు హైదరాబాద్లోని రెనోవిస్ ల్యాబ్స్ వ్యవస్థాపకులు మరియు చైర్మన్ ప్రొఫెసర్ జావేద్ ఇక్బాల్ ఆధ్వర్యంలో ప్యానెల్ చర్చా కార్యక్రమం వెబ్నార్ సమయంలో జరుగుతుంది. వెబ్నార్లోని ప్యానెలిస్ట్లు చర్చలో ఉన్న అంశంతో అనుసంధానం ఉన్న వివిధ ప్రాంతాల నుండి వచ్చిన నిపుణులు పాల్గొంరు. ఈ చర్చలో నిపుణులైన ప్యానెలిస్టులు: డాక్టర్ వై.కె. గుప్తా, వైస్-ఛైర్ ఎస్ఎన్సీఎం సభ్యుడు, ఎస్సిఏఎంహెచ్పీ ; శ్రీ పంకజ్ పటేల్, జైడస్ కాడిలా ఛైర్మన్; డాక్టర్. ఎస్. చంద్రశేఖర్, డైరెక్టర్, సిఎస్ఐఆర్-ఇండియన్ ఇన్స్టిట్యూట్ ఆఫ్ కెమికల్ టెక్నాలజీ ; శ్రీ మనోజ్ ఝలానీ, డైరెక్టర్, డిపార్ట్మెంట్ ఆఫ్ యూహెచ్సీ/హెల్త్ సిస్టమ్స్ & లైఫ్ కోర్సు, ఆగ్నేయ ఆసియా ప్రాంతీయ కార్యాలయం, ప్రపంచ ఆరోగ్య సంస్థ ; శ్రీ దీపక్ బాగ్లా, మేనేజింగ్ డైరెక్టర్ & సీఈఓ, ఇన్వెస్ట్ ఇండియా; మరియు డాక్టర్ రత్నా దేవి, ఇంటర్నేషనల్ అలయన్స్ ఆఫ్ పేషెంట్ ఆర్గనైజేషన్  వంచి ప్రముఖులు కార్యక్రమంలో పాల్గొంటారు.
అందుబాటు ధరలో అందరికీ ఆరోగ్య సంరక్షణను తీసుకురావడానికి చేపట్టాల్సిన ఆవిష్కరణలకు ఈ చర్చలో ప్రత్యేక ప్రాధాన్యత ఇవ్వడం జరుగుతుంది. ఈ ఆంశంపై పలువురు నిపుణులు వారి అభిప్రాయాన్ని పంచుకుంటారు. అలాగే పరిశ్రమల అకాడెమియా సహకార రంగాలు, ఫైనాన్సింగ్ ఎంపికలు, ప్రపంచ ఉత్తమ పద్ధతులు మొదలైనవాటిని కూడా ప్యానెల్ చర్చలో కవర్ చేస్తారు.